Komisijos reglamentas (EB) Nr. 962/2001
2001 m. gegužės 17 d.
iš dalies keičiantis Reglamentą (EB) Nr. 2879/2000, nustatantį išsamias Tarybos reglamento (EB) Nr. 2702/1999 dėl priemonių teikti informaciją apie žemės ūkio produktus ir skatinti prekybą jais trečiosiose šalyse taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 14 d. Tarybos reglamentą (EB) Nr. 2702/1999 dėl priemonių teikti informaciją apie žemės ūkio produktus ir skatinti prekyba jais trečiosiose šalyse [1], ypač į jo 11 straipsnį,
kadangi:
(1) Komisijos reglamentas (EB) Nr. 2879/2000 [2] nustato išsamias pirmiau minėto reglamento taikymo taisykles.
(2) Reglamento (EB) Nr. 2879/2000 9 straipsnis valstybėms narėms nurodo galutinį jų pasirinktų programų bei įgyvendinimo įstaigų sąrašų išsiuntimo Komisijai terminą. Pirmasis nustatytas galutinis terminas yra 2001 m. gegužės 15 d.
(3) Dėl sunkumų, iškilusių įgyvendinant naujus susitarimus, kai kurios valstybės narės paprašė skirti daugiau laiko šiais pirmaisiais metais.
(4) Siekiant palengvinti susitarimų įgyvendinimo pradžią, programų pateikimo Komisijai galutinis terminas pratęsiamas iki 2001 m. birželio 15 d.
(5) Priemonės, numatytos šiame reglamente, atitinka nuomonę, pareikšta žemės ūkio produktų pardavimo skatinimo vadybos komitetų bendrame susitikime,
PRIĖMĖ ŠĮ REGLAMENTĄ:
Vienintelis straipsnis
Reglamento (EB) Nr. 2879/2000 9 straipsnio 1 dalies pirmas sakinys pakeičiamas taip:
"Kiekvienais metais ne vėliau kaip balandžio 30 d., o pirmą kartą 2001 m. birželio 15 d., valstybės narės nusiunčia Komisijai savo pasirinktų programų ir įgyvendinimo įstaigų sąrašus bei kiekvienos programos kopiją."
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gegužės 17 d.